প্রতিযোগিতার চূড়ান্ত খেলায় শ্রীলঙ্কা ও কানাডা ক্রিকেট দল প্রতিদ্বন্দ্বিতা করে। উভয় দলই ১৯৭৯ সালের ক্রিকেট বিশ্বকাপে খেলার যোগ্যতা অর্জন করে। প্রথম বিশ্বকাপে অংশগ্রহণকারী পূর্ব আফ্রিকা দল খেলায় যোগ্যতা অর্জন করতে পারেনি। এরফলে ১৯৭৯ সালের ক্রিকেট বিশ্বকাপে আফ্রিকা অঞ্চল থেকে কোন দল অংশ নিতে পারেনি। ২১ জুন, ১৯৭৯ তারিখে ওরচেস্টারশায়ারের নিউ রোডে অবস্থিত ওরচেস্টারশায়ারের মাঠে চূড়ান্ত খেলা অনুষ্ঠিত হয়। শ্রীলঙ্কা দল প্রতিযোগিতায় চ্যাম্পিয়ন হয়।